Báthori Csaba

*Nem lehet olyan kor*

Charon létezik, mert a végmenetrend átszállók után hozza a kiszállást. Ámor is él, mert egykori szerelmed testen túl egyszer szövetségre vált át. Ikarosz örök, míg csak a hanyatlást kerülöd, de nem az emberiséget. Daidalosz örök, ki nem egy fiút lát fiában, hanem aki a földre tért meg vesztében is, azt látja századokra megszületni. Nincs, nem lehet olyan kor, hogy bár apránként ember ne lehetnél. A halál másokban van, s bár nevetgél életeden, nem irt ki a világból. Adj gyökeret, föld! s másként üt az óra.